Yoga Day 2022: 21 जून की तैयारी तेज़, बर्फ और हवा के बीच 15,000 फीट की ऊंचाई पर ITPB के जवान कर रहे योग का अभ्यास
आगामी अंतर्राष्ट्रीय योग दिवस- 2022 के लिए कमर कसते हुए, भारत-तिब्बत सीमा पुलिस (आईटीबीपी) के जवान उत्तराखंड हिमालय में 15,000 फीट की ऊंचाई पर बर्फ और हवा के बीच योग का अभ्यास कर रहे हैं। पिछले साल 18,000 फीट की ऊंचाई पर आईटीबीपी के जवानों ने योग किया था।
Yoga Day 2022: आगामी अंतर्राष्ट्रीय योग दिवस- 2022 के लिए कमर कसते हुए, भारत-तिब्बत सीमा पुलिस (आईटीबीपी) के जवान उत्तराखंड हिमालय में 15,000 फीट की ऊंचाई पर बर्फ और हवा के बीच योग का अभ्यास कर रहे हैं। पिछले साल 18,000 फीट की ऊंचाई पर आईटीबीपी के जवानों ने योग किया था। मीडिया रिपोर्ट्स के मुताबिक इस बार केंद्र सरकार 'आजादी का अमृत महोत्सव' समारोह के उपलक्ष्य में 21 जून यानी अंतर्राष्ट्रीय योग दिवस के मौके पर 75 सांस्कृतिक स्थलों पर योग सत्र का आयोजन करेगी। इस साल दुनिया भर में 21 जून तक- '100 दिन, 100 शहर और 100 संगठन' थीम पर आधारित एक अभियान भी चलाया जा रहा है। 21 जून को पूरी दुनिया में अंतरराष्ट्रीय योग दिवस मनाया जाता है। पहला अंतरराष्ट्रीय योग दिवस 21 जून 2015 को मनाया गया था। योग दिवस को मनाए जाने का प्रस्ताव सबसे पहले पीएम मोदी ने 27 सितंबर, 2014 को संयुक्त राष्ट्र महासभा के अपने संबोधन में किया था। इसके बाद सुंयुक्त राष्ट्र ने एक प्रस्ताव लाकर 21 जून को अंतरराष्ट्रीय योग दिवस मनाने की घोषणा की थी।